Ο Χρήστος Πεταρούδης είναι πτυχιούχος Μηχανικός Ηλεκτρονικών Υπολογιστικών Συστημάτων του ΑΕΙ Πειραιά Τ.Τ, με μεταπτυχιακή εξειδίκευση στα Συστήματα Επικοινωνιών Δεδομένων - “Data Communications Systems” του Πανεπιστημίου Brunel του Λονδίνου. Το 2019 ξεκίνησε την εκπόνηση της διδακτορικής του διατριβής ως Υποψήφιος Διδάκτορας του Πανεπιστημίου Δυτικής Αττικής σε συνεργασία με το ΙΝΝ του Ε.ΚΕ.Φ.Ε Δημόκριτος, με θέμα “Λεπτά υμένια διοξειδίου του κασσίτερου ως διαφανές αγώγιμο οξείδιο για διάφορες οπτοηλεκτρονικές εφαρμογές”. Γνωρίζει άριστα αγγλικά και έχει παρακολουθήσει πλήθος επιμορφωτικών σεμιναρίων του Εθνικού Κέντρου Δημόσιας Διοίκησης και Αυτοδιοίκησης σε θεματικές όπως, Ασφάλεια πληροφοριακών συστημάτων, Τεχνολογίες και διαχείριση δικτύων, Δημιουργία ιστοσελίδων, Διακίνηση ηλεκτρονικών εγγράφων στη Δημόσια Διοίκηση, κ.ά. Έχει εργαστεί στο Τμήμα Μηχανογράφησης του Δήμου Αθηναίων και στο Τμήμα ΙΤ του Ομίλου Fourlis, ενώ από το 2013 έως και σήμερα εργάζεται στο Τμήμα Πληροφορικής του Δήμου Χαλανδρίου και είναι υπεύθυνος για τη συντήρηση, ανανέωση και αναβάθμιση των λειτουργικών συστημάτων και του δικτύου, την παρακολούθηση της ασφάλειας των συστημάτων πληροφορικής, την ενημέρωση της επίσημης ιστοσελίδας καθώς και την τεχνική υποστήριξη όλων των χρηστών του προσωπικού του Δήμου.